phoneee/thai-legal-corpus huggingface dataset:
คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๑๒๓/๒๕๕๗เรื่องแก้ไขเพิ่มเติมคำสั่งคณะรักษาความสงบแห่งชาติ ที่ ๑๒๒/๒๕๕๗[๑] โดยที่เป็นการสมควรแก้ไขเพิ่มเติม คำสั่งคณะรักษาความสงบแห่งชาติ ที่๑๒๒/๒๕๕๗ ลงวันที่ ๓๐ กันยายน พุทธศักราช ๒๕๕๗ ให้มีความเหมาะสมยิ่งขึ้น คณะรักษาความสงบแห่งชาติจึงออกคำสั่ง ดังนี้ให้ยกเลิกความในข้อ ๑ ของคำสั่งคณะรักษาความสงบแห่งชาติ ที่ ๑๒๒/๒๕๕๗ลงวันที่ ๓๐ กันยายน พุทธศักราช ๒๕๕๗ และให้ใช้ความต่อไปนี้แทนข้อ ๑ แต่งตั้งคณะกรรมการติดตามและตรวจสอบการใช้จ่ายงบประมาณภาครัฐ(คตร.) ประกอบด้วย๑) พลเอก อนันตพร กาญจนรัตน์ เป็นประธานกรรมการ๒) ปลัดกระทรวงการคลัง เป็นรองประธานกรรมการ คนที่หนึ่ง๓) ผู้ว่าการตรวจเงินแผ่นดิน เป็นรองประธานกรรมการ คนที่สอง๔) ผู้อำนวยการสำนักงบประมาณ เป็นรองประธานกรรมการ คนที่สาม๕) เลขาธิการคณะกรรมการพัฒนาการเศรษฐกิจและสังคมแห่งชาติ เป็นกรรมการ๖) อธิบดีกรมบัญชีกลาง เป็นกรรมการ๗) ผู้อำนวยการสำนักประเมินผลสำนักงบประมาณ เป็นกรรมการ๘) พลโท รณชัย มัญชุสุนทรกุล เป็นกรรมการ๙)ผู้อำนวยการสำนักงานตรวจสอบภายในทหารบก เป็นกรรมการ๑๐) เจ้ากรมจเรทหารบก เป็นกรรมการ๑๑) พลตรี วิระ โรจนวาศ เป็นกรรมการ๑๒) ผู้แทนคณะรักษาความสงบแห่งชาติ เป็นกรรมการ๑๓) ผู้แทนคณะรักษาความสงบแห่งชาติ เป็นกรรมการ๑๔) ผู้แทนคณะรักษาความสงบแห่งชาติ เป็นกรรมการ๑๕) ผู้แทนคณะรักษาความสงบแห่งชาติ เป็นกรรมการ๑๖) ผู้แทนคณะรักษาความสงบแห่งชาติ เป็นกรรมการ๑๗) ผู้แทนคณะรักษาความสงบแห่งชาติ เป็นกรรมการ๑๘) ผู้แทนคณะรักษาความสงบแห่งชาติ เป็นกรรมการ๑๙) ปลัดบัญชีทหารบก เป็นกรรมการและเลขานุการ๒๐) ผู้แทนคณะรักษาความสงบแห่งชาติ เป็นกรรมการและผู้ช่วยเลขานุการคนที่หนึ่ง๒๑) ผู้แทนสำนักงบประมาณ เป็นกรรมการและผู้ช่วยเลขานุการคนที่สองทั้งนี้ ตั้งแต่บัดนี้เป็นต้นไปสั่ง ณวันที่ ๒๒ ตุลาคม พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๕๑ ง/หน้า ๙/๑๒ ธันวาคม ๒๕๕๗
พระราชกฤษฎีกาพระราชกฤษฎีกากำหนดวันเปิดทำการศาลเยาวชนและครอบครัวจังหวัดลพบุรีพ.ศ. ๒๕๔๗ ภูมิพลอดุลยเดช ป.ร.ให้ไว้ ณ วันที่ ๓ ตุลาคมพ.ศ. ๒๕๔๗เป็นปีที่ ๕๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดวันเปิดทำการศาลเยาวชนและครอบครัวจังหวัดลพบุรีเพื่อทำการพิจารณาพิพากษาคดีต่อไปอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๓แห่งพระราชบัญญัติจัดตั้งศาลเยาวชนและครอบครัวจังหวัดลพบุรี พ.ศ. ๒๕๓๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดวันเปิดทำการศาลเยาวชนและครอบครัวจังหวัดลพบุรีพ.ศ. ๒๕๔๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปิดทำการศาลเยาวชนและครอบครัวจังหวัดลพบุรีตั้งแต่วันที่๑ ธันวาคม พ.ศ. ๒๕๔๗ เป็นต้นไปมาตรา ๔ให้ประธานศาลฎีการักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้คือ โดยที่มาตรา ๓ แห่งพระราชบัญญัติจัดตั้งศาลเยาวชนและครอบครัวจังหวัดลพบุรีพ.ศ. ๒๕๓๘ บัญญัติว่า ให้จัดตั้งศาลเยาวชนและครอบครัวจังหวัดขึ้นในจังหวัดลพบุรีเรียกว่า ศาลเยาวชนและครอบครัวจังหวัดลพบุรี และจะเปิดทำการเมื่อใดให้ประกาศโดยพระราชกฤษฎีกา บัดนี้พร้อมที่จะเปิดทำการศาลเยาวชนและครอบครัวจังหวัดลพบุรีได้แล้วตั้งแต่วันที่ ๑ธันวาคม พ.ศ. ๒๕๔๗ เป็นต้นไปจึงจำเป็นต้องตราพระราชกฤษฎีกานี้ปริญสินีย์/ผู้จัดทำ๒๒ ตุลาคม ๒๕๕๓นฤดล/ผู้ตรวจ๒ ธันวาคม ๒๕๕๓[๑] ราชกิจจานุเบกษา เล่ม ๑๒๑/ตอนที่ ๗๒ก/หน้า ๑/๒๒ พฤศจิกายน ๒๕๔๗
กฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการทะเบียนราษฎรพ.ศ. ๒๕๖๒[๑] อาศัยอำนาจตามความในมาตรา ๗ วรรคหนึ่ง แห่งพระราชบัญญัติการทะเบียนราษฎร พ.ศ. ๒๕๓๔ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวงกำหนดอัตราค่าธรรมเนียมการทะเบียนราษฎร พ.ศ.๒๕๕๑ข้อ๒ ให้กำหนดค่าธรรมเนียมการทะเบียนราษฎรสำหรับคนสัญชาติไทย ดังต่อไปนี้(๑) การขอคัดสำเนาหรือคัดและรับรองสำเนารายการทะเบียนตามมาตรา ๖ ฉบับละ ๑๐ บาท(๒)การขอคัดสำเนา หรือคัดและรับรองสำเนารายการข้อมูลทะเบียนประวัติราษฎรตามมาตรา ๑๔ (๑) ฉบับละ๒๐ บาท(๓)การแจ้งการเกิดตามมาตรา ๑๘ วรรคสามการแจ้งการตายตามมาตรา ๒๑ วรรคสี่หรือการแจ้งการย้ายที่อยู่ตามมาตรา ๓๐/๒ ฉบับละ๒๐ บาท(๔) การขอรับสำเนาทะเบียนบ้านตามมาตรา ๓๙ วรรคสอง ฉบับละ๓๐บาทข้อ๓ ให้ยกเว้นค่าธรรมเนียมสำหรับคนสัญชาติไทยตามข้อ ๒ (๑) และข้อ ๒ (๒) เพื่อใช้ในการดังต่อไปนี้(๑)การศึกษา(๒)การศาสนา(๓)การเข้ารับราชการทหารตามกฎหมายว่าด้วยการรับราชการทหาร(๔)การขอรับการสงเคราะห์จากทางราชการ(๕) การจัดที่ดินเพื่ออยู่อาศัยหรือประกอบอาชีพเกษตรกรรมโดยส่วนราชการหรือหน่วยงานของรัฐ(๖)การปฏิบัติหน้าที่ของส่วนราชการ หน่วยงานของรัฐ หรือรัฐวิสาหกิจที่จัดตั้งขึ้นโดยพระราชบัญญัติ พระราชกฤษฎีกาหรือมติคณะรัฐมนตรีข้อ๔ ในกรณีที่ผู้อำนวยการทะเบียนกลางประกาศให้เขตท้องที่ใดเป็นเขตพื้นที่ประสบสาธารณภัย ให้ยกเว้นค่าธรรมเนียมสำหรับคนสัญชาติไทยตามข้อ๒ (๓) เฉพาะการแจ้งการเกิดตามมาตรา ๑๘ วรรคสาม และการแจ้งการตายตามมาตรา ๒๑ วรรคสี่ และค่าธรรมเนียมตามข้อ ๒ (๔) ภายในกำหนดเวลาที่ผู้อำนวยการทะเบียนกลางประกาศกำหนดให้ไว้ณ วันที่ ๒๕ ธันวาคม พ.ศ. ๒๕๖๒พลเอกอนุพงษ์ เผ่าจินดารัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงค่าธรรมเนียมและยกเว้นค่าธรรมเนียมเกี่ยวกับการทะเบียนราษฎรเพื่อให้สอดคล้องกับอัตราค่าธรรมเนียมท้ายพระราชบัญญัติการทะเบียนราษฎรพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติการทะเบียนราษฎร (ฉบับที่ ๓)พ.ศ. ๒๕๖๒ จึงจำเป็นต้องออกกฎกระทรวงนี้ พรวิภา/จัดทำ๖ กุมภาพันธ์๒๕๖๓ภาณุรุจ/ตรวจ๑๒ กุมภาพันธ์๒๕๖๓[๑] ราชกิจจานุเบกษาเล่ม ๑๓๗/ตอนที่ ๑ ก/หน้า ๑๐/๗ มกราคม ๒๕๖๓
คำพิพากษาศาลฎีกาที่ 5473/2538หลักกฎหมาย: นิติกรรมที่เป็นโมฆะนั้น กฎหมายมิได้บัญญัติถึงการให้คู่กรณีกลับคืนสู่ฐานะเดิม คู่กรณีจะมีสิทธิเรียกร้องเกี่ยวกับทรัพย์อันเป็นวัตถุแห่งนิติกรรมหรือสัญญาอย่างใดเป็นเรื่องที่ต้องพิจารณาตามลักษณะลาภมิควรได้อีกชั้นหนึ่ง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5473/2538นางสำลี ศรีจันทร์โจทก์นายเสนาะ เอี๊ยวคนองหรือเอี๊ยวคะนองจำเลย ป.พ.พ. ม. 152, ม. 406, ม. 456นิติกรรมที่เป็นโมฆะนั้น กฎหมายมิได้บัญญัติถึงการให้คู่กรณีกลับคืนสู่ฐานะเดิม คู่กรณีจะมีสิทธิเรียกร้องเกี่ยวกับทรัพย์อันเป็นวัตถุแห่งนิติกรรมหรือสัญญาอย่างใดเป็นเรื่องที่ต้องพิจารณาตามลักษณะลาภมิควรได้อีกชั้นหนึ่ง(อำนวย สุขพรหม-ปรีชา นาคพันธุ์-ระพินทร บรรจงศิลป)ศาลจังหวัดนครปฐม - นางสาวนันทา ปัทมสูตศาลอุทธรณ์ - นายสุรพล เจียมจูไรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5473/2538นางสำลี ศรีจันทร์โจทก์นายเสนาะ เอี๊ยวคนองหรือเอี๊ยวคะนองจำเลย ป.พ.พ. ม. 152, ม. 406, ม. 456นิติกรรมที่เป็นโมฆะนั้น กฎหมายมิได้บัญญัติถึงการให้คู่กรณีกลับคืนสู่ฐานะเดิม คู่กรณีจะมีสิทธิเรียกร้องเกี่ยวกับทรัพย์อันเป็นวัตถุแห่งนิติกรรมหรือสัญญาอย่างใดเป็นเรื่องที่ต้องพิจารณาตามลักษณะลาภมิควรได้อีกชั้นหนึ่ง(อำนวย สุขพรหม-ปรีชา นาคพันธุ์-ระพินทร บรรจงศิลป)ศาลจังหวัดนครปฐม - นางสาวนันทา ปัทมสูตศาลอุทธรณ์ - นายสุรพล เจียมจูไรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ข้อบัญญัติองค์การบริหารส่วนตำบลเหนือเมืองเรื่องการลดหย่อนภาษีบำรุงท้องที่พ.ศ.๒๕๖๐[๑] อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่(ฉบับที่ ๓) พ.ศ. ๒๕๔๓ องค์การบริหารส่วนตำบลเหนือเมืองโดยได้รับความเห็นชอบจากสภาองค์การบริหารส่วนตำบลเหนือเมืองและนายอำเภอเมืองร้อยเอ็ดจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลเหนือเมือง เรื่อง การลดหย่อนภาษีบำรุงท้องที่พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารสวนตำบลเหนือเมืองนับแต่วันถัดจากวันที่ได้ประกาศไว้โดยเปิดเผยณ ที่ทำการองค์การบริหารสวนตำบลเหนือเมืองแล้วเจ็ดวันข้อ ๓ บรรดาข้อบัญญัติ ข้อบังคับ ระเบียบและคำสั่งอื่นใดในส่วนที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้ที่ดิน หมายความว่า พื้นที่ดินและความหมายรวมถึงพื้นที่ที่เป็นภูเขาหรือที่มีน้ำด้วยบุคคลธรรมดา หมายความว่า บุคคลตามความหมายแห่งประมวลกฎหมายแพ่งและพาณิชย์และให้หมายความรวมถึงคณะบุคคลที่มิใชนิติบุคคลด้วยที่อยู่อาศัย หมายความว่า บ้านเรือน ตึก กระท่อมหรือสิ่งปลูกสร้างที่คล้ายคลึงใด ๆ ที่มีประโยชน์ใช้สอยตามปกติเพื่อการอยู่อาศัยซึ่งมิใช่เพื่อประโยชนในการประกอบการคำของเจ้าของที่ดินที่เลี้ยงสัตว์หมายความว่า พื้นที่ซึ่งใช้ประโยชน์ในการเลี้ยงสัตวที่เป็นประโยชน์ในการประกอบอาชีพหรือยังชีพของเจ้าของที่ดินไม่ว่าจะเป็นสัตว์ปีกแมลง สัตว์บกหรือสัตว์น้ำหรือสัตว์ครึ่งบกครึ่งน้ำใด ๆ ก็ตาม โดยการเลี้ยงสัตว์ในที่ดินดังกล่าวอาจเป็นสถานที่ให้อาหารสัตว์หรือแหล่งอาหารของสัตว์หรือแหล่งพักนอนของสัตว์แหล่งควบคุมกักกันสัตว์หรือหลายกรณีประกอบกันก็ได้ที่ประกอบกสิกรรมหมายความว่า พื้นที่ซึ่งใช้ในการเพาะปลูกพืชผลที่เป็นประโยชน์ในการประกอบอาชีพหรือยังชีพโดยอาจเป็นพืชล้มลุก พืชยืนตน หรือพืชน้ำใด ๆ ก็ตามของเจ้าของที่ดินข้อ ๕ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตจังหวัดร้อยเอ็ดซึ่งใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ ๓ ไร่ข้อ ๖ ให้นายกองค์การบริหารส่วนตำบลเหนือเมืองเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๕ ธันวาคม พ.ศ. ๒๕๖๐ไพบูลย์แน่นอุดรนายกองค์การบริหารส่วนตำบลเหนือเมืองปวันวิทย์/จัดทำ๒๐มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๙๒ ง/หน้า ๑๒๔/๒๐ พฤศจิกายน ๒๕๖๑
คำพิพากษาศาลฎีกาที่ 1979/2494หลักกฎหมาย: คนต่างด้าวร่วมออกเงินซื้อที่ดินเป็นเจ้าของร่วมกันโดยให้คนไทยลงชื่อเป็นผู้ซื้อแทน แล้วให้คนไทยนั้นทำหนังสือมอบอำนาจให้คนต่างด้าวผู้ซื้อคนหนึ่งเป็นผู้รับมอบอำนาจดูแล ภายหลังคนต่างด้าวผู้ซื้อตกลงแบ่งแยกที่ดินกันไม่ได้จึงตั้งคนกลางชี้ขาด คนกลางชี้ขาดแล้วแต่คนต่างด้าวผู้ครอบครองที่ดินไม่ยอมมอบที่ดินให้ ดังนี้ คนต่างด้าวอีกคนหนึ่งจะฟ้องศาลขอให้ศาลบังคับให้แบ่งที่ดินให้แก่ตนตามคำชี้ขาดของคนกลางนั้น ถือว่าเป็นการบังคับในทางให้โจทก์ได้ที่ดินอันเป็นการฝ่าฝืน พระราชบัญญัติที่ดินในส่วนที่เกี่ยวกับคนต่างด้าว โจทก์จะมาฟ้องขอรับผลในทางฝ่าฝืนกฎหมายไม่ได้ ศาลไม่บังคับให้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1979/2494นายเห้งเกียเหียม แซ่เห้งโจทก์ผู้ร้องสอดโจทก์นายจิวเม่งกวง โดยนายจิวเอาหลี แซ่จิว ผู้รับมอบอำนาจโจทก์นายจิวจีกวง แซ่จิวจำเลย พ.ร.บ.ที่ดินในส่วนที่เกี่ยวกับคนต่างด้าว พ.ศ.2486 ป.วิ.พ. ม. 55 ป.พ.พ. ม. 5, ม. 113คนต่างด้าวร่วมออกเงินซื้อที่ดินเป็นเจ้าของร่วมกันโดยให้คนไทยลงชื่อเป็นผู้ซื้อแทน แล้วให้คนไทยนั้นทำหนังสือมอบอำนาจให้คนต่างด้าวผู้ซื้อคนหนึ่งเป็นผู้รับมอบอำนาจดูแล ภายหลังคนต่างด้าวผู้ซื้อตกลงแบ่งแยกที่ดินกันไม่ได้จึงตั้งคนกลางชี้ขาด คนกลางชี้ขาดแล้วแต่คนต่างด้าวผู้ครอบครองที่ดินไม่ยอมมอบที่ดินให้ ดังนี้ คนต่างด้าวอีกคนหนึ่งจะฟ้องศาลขอให้ศาลบังคับให้แบ่งที่ดินให้แก่ตนตามคำชี้ขาดของคนกลางนั้น ถือว่าเป็นการบังคับในทางให้โจทก์ได้ที่ดินอันเป็นการฝ่าฝืน พระราชบัญญัติที่ดินในส่วนที่เกี่ยวกับคนต่างด้าว โจทก์จะมาฟ้องขอรับผลในทางฝ่าฝืนกฎหมายไม่ได้ ศาลไม่บังคับให้(ประวัติ ปัตตพงศ์-ศิลปสิทธิวินิจฉัย-นาถปริญญา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1979/2494นายเห้งเกียเหียม แซ่เห้งโจทก์ผู้ร้องสอดโจทก์นายจิวเม่งกวง โดยนายจิวเอาหลี แซ่จิว ผู้รับมอบอำนาจโจทก์นายจิวจีกวง แซ่จิวจำเลย พ.ร.บ.ที่ดินในส่วนที่เกี่ยวกับคนต่างด้าว พ.ศ.2486 ป.วิ.พ. ม. 55 ป.พ.พ. ม. 5, ม. 113คนต่างด้าวร่วมออกเงินซื้อที่ดินเป็นเจ้าของร่วมกันโดยให้คนไทยลงชื่อเป็นผู้ซื้อแทน แล้วให้คนไทยนั้นทำหนังสือมอบอำนาจให้คนต่างด้าวผู้ซื้อคนหนึ่งเป็นผู้รับมอบอำนาจดูแล ภายหลังคนต่างด้าวผู้ซื้อตกลงแบ่งแยกที่ดินกันไม่ได้จึงตั้งคนกลางชี้ขาด คนกลางชี้ขาดแล้วแต่คนต่างด้าวผู้ครอบครองที่ดินไม่ยอมมอบที่ดินให้ ดังนี้ คนต่างด้าวอีกคนหนึ่งจะฟ้องศาลขอให้ศาลบังคับให้แบ่งที่ดินให้แก่ตนตามคำชี้ขาดของคนกลางนั้น ถือว่าเป็นการบังคับในทางให้โจทก์ได้ที่ดินอันเป็นการฝ่าฝืน พระราชบัญญัติที่ดินในส่วนที่เกี่ยวกับคนต่างด้าว โจทก์จะมาฟ้องขอรับผลในทางฝ่าฝืนกฎหมายไม่ได้ ศาลไม่บังคับให้(ประวัติ ปัตตพงศ์-ศิลปสิทธิวินิจฉัย-นาถปริญญา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 684/2531หลักกฎหมาย: จำเลยตกลงขายเฮโรอีนจำนวน 3 ห่อให้แก่สายลับ และรับเงินค่าเฮโรอีนมาใส่กระเป๋ากางเกงไว้แล้ว แต่ขณะหยิบถุงพลาสติกซึ่งบรรจุเฮโรอีนไว้ 69 ห่อ ขึ้นมาจากที่ซ่อนยังไม่ได้แยกเฮโรอีนจำนวน 3 ห่อจากจำนวน 69 ห่อ ส่งมอบให้แก่สายลับ จำเลยก็ถูกเจ้าหน้าที่ตำรวจจับกุมเสียก่อน การซื้อขายเฮโรอีนระหว่างจำเลยกับสายลับจึงยังไม่สำเร็จบริบูรณ์ การกระทำของจำเลยเป็นเพียงความผิดฐานพยายามจำหน่ายเฮโรอีนจำนวน 3 ห่อ ดังกล่าวเท่านั้น. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 684/2531พนักงานอัยการ จังหวัด อุบลราชธานีโจทก์นาย พิชัย ไชยยะนาคจำเลย ป.อ. ม. 80 พ.ร.บ.ยาเสพติดให้โทษ พ.ศ.2522 ม. 66, ม. 67จำเลยตกลงขายเฮโรอีนจำนวน 3 ห่อให้แก่สายลับ และรับเงินค่าเฮโรอีนมาใส่กระเป๋ากางเกงไว้แล้ว แต่ขณะหยิบถุงพลาสติกซึ่งบรรจุเฮโรอีนไว้ 69 ห่อ ขึ้นมาจากที่ซ่อนยังไม่ได้แยกเฮโรอีนจำนวน 3 ห่อจากจำนวน 69 ห่อ ส่งมอบให้แก่สายลับ จำเลยก็ถูกเจ้าหน้าที่ตำรวจจับกุมเสียก่อน การซื้อขายเฮโรอีนระหว่างจำเลยกับสายลับจึงยังไม่สำเร็จบริบูรณ์ การกระทำของจำเลยเป็นเพียงความผิดฐานพยายามจำหน่ายเฮโรอีนจำนวน 3 ห่อ ดังกล่าวเท่านั้น.(วิศิษฏ์ ลิมานนท์-สุพจน์ นาถะพินธุ-วีระชัย สูตรสุวรรณ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 684/2531พนักงานอัยการ จังหวัด อุบลราชธานีโจทก์นาย พิชัย ไชยยะนาคจำเลย ป.อ. ม. 80 พ.ร.บ.ยาเสพติดให้โทษ พ.ศ.2522 ม. 66, ม. 67จำเลยตกลงขายเฮโรอีนจำนวน 3 ห่อให้แก่สายลับ และรับเงินค่าเฮโรอีนมาใส่กระเป๋ากางเกงไว้แล้ว แต่ขณะหยิบถุงพลาสติกซึ่งบรรจุเฮโรอีนไว้ 69 ห่อ ขึ้นมาจากที่ซ่อนยังไม่ได้แยกเฮโรอีนจำนวน 3 ห่อจากจำนวน 69 ห่อ ส่งมอบให้แก่สายลับ จำเลยก็ถูกเจ้าหน้าที่ตำรวจจับกุมเสียก่อน การซื้อขายเฮโรอีนระหว่างจำเลยกับสายลับจึงยังไม่สำเร็จบริบูรณ์ การกระทำของจำเลยเป็นเพียงความผิดฐานพยายามจำหน่ายเฮโรอีนจำนวน 3 ห่อ ดังกล่าวเท่านั้น.(วิศิษฏ์ ลิมานนท์-สุพจน์ นาถะพินธุ-วีระชัย สูตรสุวรรณ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่๕๐๒๗ (พ.ศ. ๒๕๖๑)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมสีและวาร์นิช การประเมินการเสียสภาพของผิดเคลือบ การระบุปริมาณและขนาดข้อบกพร่องและความรุนแรงของการเปลี่ยนแปลงลักษณะปรากฏ เล่ม๓ :การประเมินระดับการเกิดสนิม อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๗) พ.ศ. ๒๕๕๘ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมสีและวาร์นิช การประเมินการเสียสภาพของผิดเคลือบ การระบุปริมาณและขนาดข้อบกพร่องและความรุนแรงของการเปลี่ยนแปลงลักษณะปรากฏ เล่ม๓ : การประเมินระดับการเกิดสนิม มาตรฐานเลขที่ มอก. 2792 เล่ม 3 2560 ไว้ ดังมีรายละเอียดต่อท้ายประกาศนี้ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๔ มกราคม พ.ศ. ๒๕๖๑อุตตม สาวนายนรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมสีและวาร์นิช การประเมินการเสียสภาพของผิดเคลือบ การระบุปริมาณและขนาดข้อบกพร่องและความรุนแรงของการเปลี่ยนแปลงลักษณะปรากฏ เล่ม 3 : การประเมินระดับการเกิดสนิม (แบบ มอก. 2792 เล่ม 3 2560 ISO4628 - 3 :2016 (E))(ดูข้อมูลจากภาพกฎหมาย)ปุณิกา/จัดทำ๑๙เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๐ ง/หน้า ๒๙/๒๒ กุมภาพันธ์ ๒๕๖๑
ประกาศกระทรวงทรัพยากรธรรมชาติและสิ่งแวดล้อมประกาศกระทรวงทรัพยากรธรรมชาติและสิ่งแวดล้อมเรื่องลักษณะและขนาดงาช้างที่ได้รับยกเว้นการแจ้งการครอบครองพ.ศ. ๒๕๕๘ อาศัยอำนาจตามความในมาตรา ๘ แห่งพระราชบัญญัติงาช้าง พ.ศ. ๒๕๕๘รัฐมนตรีว่าการกระทรวงทรัพยากรธรรมชาติและสิ่งแวดล้อม ออกประกาศไว้ ดังต่อไปนี้ข้อ ๑ ประกาศนี้เรียกว่าประกาศกระทรวงทรัพยากรธรรมชาติและสิ่งแวดล้อม เรื่องลักษณะและขนาดงาช้างที่ได้รับยกเว้นการแจ้งการครอบครอง พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓[๒]ในประกาศนี้หน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจ องค์การมหาชนหรือหน่วยงานอื่นของรัฐที่มีกฎหมายจัดตั้งขึ้นเป็นการเฉพาะข้อ ๔ ให้การครอบครองงาช้างหรือผลิตภัณฑ์ที่ทำมาจากงาช้างดังต่อไปนี้ได้รับยกเว้นการแจ้งการครอบครองตามมาตรา ๖ และยกเว้นการดำเนินการตามมาตรา ๗แห่งพระราชบัญญัติงาช้าง พ.ศ. ๒๕๕๘(๑)งาช้างและผลิตภัณฑ์ที่ทำมาจากงาช้างทุกลักษณะและขนาดที่อยู่ในความครอบครองของหน่วยงานของรัฐ(๒) ผลิตภัณฑ์ที่ทำมาจากงาช้างเพื่อการใช้สอยส่วนตัวการใช้สอยในครัวเรือน หรือการใช้สอยทั่วไปที่ไม่มีวัตถุประสงค์เพื่อการค้าที่อยู่ในความครอบครองของบุคคลทั่วไปประเภทละไม่เกิน ๒ ชิ้นต่อคน รวมทุกประเภทไม่เกิน ๔ ชิ้นต่อคนและทั้งครัวเรือนรวมแล้วไม่เกิน ๑๒ ชิ้นต่อครัวเรือน และน้ำหนักรวมไม่เกิน ๐.๕กิโลกรัมต่อครัวเรือนข้อ ๕ ผู้ครอบครองงาช้างหรือผลิตภัณฑ์ที่ทำมาจากงาช้างตามข้อ๔ผู้ใดใช้สิทธิไม่แจ้งการครอบครองเมื่อพ้นกำหนดระยะเวลาเก้าสิบวันนับแต่วันที่พระราชบัญญัติงาช้างพ.ศ. ๒๕๕๘ ใช้บังคับแล้ว จะไม่สามารถจำหน่าย จ่าย โอนงาช้างหรือผลิตภัณฑ์ที่ทำมาจากงาช้างได้ เว้นแต่เป็นการโอนหรือการตกทอดทางมรดก ทั้งนี้ภายใต้หลักเกณฑ์และเงื่อนไขตามที่กำหนดไว้ในข้อ ๔ประกาศณ วันที่ ๒๙ มกราคม พ.ศ. ๒๕๕๘พลเอกดาว์พงษ์ รัตนสุวรรณรัฐมนตรีว่าการกระทรวงทรัพยากรธรรมชาติและสิ่งแวดล้อมประกาศกระทรวงทรัพยากรธรรมชาติและสิ่งแวดล้อมเรื่อง ลักษณะและขนาดงาช้างที่ได้รับยกเว้นการแจ้งการครอบครอง (ฉบับที่ ๒) พ.ศ.๒๕๕๘[๓]วริญา/ผู้จัดทำ๒๓ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๐ ง/หน้า ๖/๕ กุมภาพันธ์ ๒๕๕๘[๒] ข้อ ๓แก้ไขเพิ่มเติมโดยประกาศกระทรวงทรัพยากรธรรมชาติและสิ่งแวดล้อมเรื่อง ลักษณะและขนาดงาช้างที่ได้รับยกเว้นการแจ้งการครอบครอง (ฉบับที่ ๒) พ.ศ.๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๑๓๖ ง/หน้า ๔/๑๖ มิถุนายน ๒๕๕๘
ประกาศกระทรวงอุตสาหกรรมฉบับที่ 5774 (พ.ศ. 2563)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมจุลชีววิทยาของห่วงโซ่อาหาร - วิธีทั่วไปสําหรับการวิเคราะห์จุลินทรีย์ทั้งหมด -เล่ม 1 การนับโคโลนีของเชื้อที่อุณหภูมิ 30 ◌C โดยพอร์เพลตเทคนิค----------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม จุลชีววิทยาของห่วงโซ่อาหาร - วิธีทั่วไปสําหรับการวิเคราะห์จุลินทรีย์ทั้งหมด - เล่ม 1 การนับโคโลนีของเชื้อที่อุณหภูมิ 30 ◌C โดยพอร์เพลตเทคนิค มาตรฐานเลขที่ มอก. 3039 เล่ม 1 - 2563 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 20 เมษายน พ.ศ. 2563 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
กฎกระทรวงฉบับที่ ๑๙(พ.ศ. ๒๕๒๕)ออกตามความในพระราชบัญญัติยาพ.ศ. ๒๕๑๐[๑] อาศัยอำนาจตามความในมาตรา ๕ และมาตรา ๙๒แห่งพระราชบัญญัติยา พ.ศ. ๒๕๑๐ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ ๑ ให้ยกเลิกกฎกระทรวง ฉบับที่ ๖ (พ.ศ. ๒๕๑๐)ออกตามความในพระราชบัญญัติยา พ.ศ. ๒๕๑๐ข้อ ๒บัตรประจำตัวพนักงานเจ้าหน้าที่ให้เป็นไปตามแบบท้ายกฎกระทรวงนี้ให้ไว้ ณ วันที่ ๑๓ ตุลาคม พ.ศ. ๒๕๒๕ส.พริ้งพวงแก้วรัฐมนตรีว่าการกระทรวงสาธารณสุขแบบบัตรประจำตัวพนักงานเจ้าหน้าที่ท้ายกฎกระทรวง ฉบับที่๑๙ (พ.ศ. ๒๕๒๕)ออกตามความในพระราชบัญญัติยาพ.ศ. ๒๕๑๐ (ด้านหน้า)๙.๕เซนติเมตร ตรากระทรวงสาธารณสุข(ด้านหลัง)๙.๕เซนติเมตรหมายเหตุ :- เหตุผลในการประกาศใช้กฎกระทรวงฉบับนี้ คือโดยที่การกำหนดแบบบัตรประจำตัวพนักงานเจ้าหน้าที่ ตามที่กำหนดไว้ในกฎกระทรวงฉบับที่ ๖ (พ.ศ. ๒๕๑๐) ออกตามความในพระราชบัญญัติยา พ.ศ. ๒๕๑๐ซึ่งใช้บังคับอยู่ในขณะนี้ไม่เหมาะสม สมควรแก้ไขปรับปรุงเสียใหม่ให้เหมาะสม จึงจำเป็นต้องออกกฎกระทรวงนี้สุกัญญา/จัดทำ๑๓ พฤษภาคม ๒๕๕๒รัศม์วรรณวลัย/ตรวจ๒๗พฤษภาคม ๒๕๕๒ศิรวัชร์/ปรับปรุง๒๖พฤศจิกายน ๒๕๖๑อุไลพร/สลิลลา/ปรับปรุง๑๐ พฤษภาคม ๒๕๖๒วศิน/ตรวจ๒๔ พฤษภาคม ๒๕๖๒[๑] ราชกิจจานุเบกษาเล่ม ๙๙/ตอนที่ ๑๖๔/ฉบับพิเศษ หน้า ๔๑/๓ พฤศจิกายน ๒๕๒๕
ประกาศจังหวัดตรังประกาศจังหวัดตรังเรื่อง จัดตั้งมัสยิด[๑] ด้วยนายฮัจยีมะหมูด เสียมไหม นายเรือง หวันแอ และ นายอดุลย์ หวันแอได้ยื่นเรื่องราวขออนุญาตจดทะเบียนจัดตั้งมัสยิดอัลบาบุสสลาม (ท่าดินแดง)ตั้งอยู่เลขที่ ๘๑/๖ หมู่ที่ ๓ ตำบลบ้าหวี กิ่งอำเภอหาดสำราญ จังหวัดตรังฉะนั้นอาศัยอำนาจตามความในมาตรา ๑๒ แห่งพระราชบัญญัติการบริหารองค์กรศาสนาอิสลาม พ.ศ.๒๕๔๐ ประกอบกับกฎกระทรวง ฉบับที่ ๒ (พ.ศ. ๒๕๔๒)ออกตามความในพระราชบัญญัติการบริหารองค์กรศาสนาอิสลาม พ.ศ. ๒๕๔๐ ข้อ ๕, ๖ และ ๗พนักงานเจ้าหน้าที่จึงมีคำสั่งรับจดทะเบียนจัดตั้งมัสยิดอัลบาบุสสลาม (ท่าดินแดง)ตามหมายเลขทะเบียนที่ ๑๓๓ ตั้งแต่วันที่ ๑๗ พฤษภาคม ๒๕๕๐จึงประกาศให้ทราบโดยทั่วกันประกาศ ณ วันที่ ๑๗พฤษภาคม พ.ศ. ๒๕๕๐อรชุณห์ นุ้ยบ้านด่านปลัดจังหวัดปฏิบัติราชการแทนผู้ว่าราชการจังหวัดตรังวิชชุตา/ผู้จัดทำ๒๖ เมษายน ๒๕๕๔นฤตยา/ผู้ตรวจ๒๖ พฤษภาคม ๒๕๕๔[๑] ราชกิจจานุเบกษาเล่ม ๑๒๔/ตอนที่ ๕๖ ง/หน้า ๑๔๐/๕ กรกฎาคม ๒๕๕๐
ประกาศมหาวิทยาลัยสงขลานครินทร์เรื่องครุยวิทยฐานะ และเข็มวิทยฐานะของมหาวิทยาลัยสงขลานครินทร์ (ฉบับที่ ๒)พ.ศ. ๒๕๖๑ โดยที่เป็นการสมควรแก้ไขเพิ่มเติมประกาศมหาวิทยาลัยสงขลานครินทร์เรื่อง ครุยวิทยฐานะและเข็มวิทยฐานะของมหาวิทยาลัยสงขลานครินทร์อาศัยอำนาจตามความในมาตรา๒๓ (๒) และมาตรา ๗๓ แห่งพระราชบัญญัติมหาวิทยาลัยสงขลานครินทร์ พ.ศ. ๒๕๕๙และโดยมติสภามหาวิทยาลัยสงขลานครินทร์ ในคราวประชุมครั้งที่ ๓๙๙ (๗/๒๕๖๑)เมื่อวันที่ ๒๑ กรกฎาคม ๒๕๖๑ จึงให้ออกประกาศไว้ดังนี้ข้อ ๑ ประกาศนี้เรียกว่า ประกาศมหาวิทยาลัยสงขลานครินทร์เรื่อง ครุยวิทยฐานะและเข็มวิทยฐานะของมหาวิทยาลัยสงขลานครินทร์ (ฉบับที่ ๒) พ.ศ.๒๕๖๑ข้อ ๒[๑] ประกาศนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มเติมความต่อไปนี้เป็น (๓๓) ของข้อ๔ ของประกาศมหาวิทยาลัยสงขลานครินทร์ เรื่อง ครุยวิทยฐานะและเข็มวิทยฐานะของมหาวิทยาลัยสงขลานครินทร์ พ.ศ. ๒๕๕๙(๓๓)วิทยาลัยการคอมพิวเตอร์ สีแดงอิฐและสีดาร์คเทอร์ควอยซ์ประกาศ ณ วันที่ ๗ สิงหาคม พ.ศ.๒๕๖๑ศาสตราจารย์จรัส สุวรรณเวลานายกสภามหาวิทยาลัยสงขลานครินทร์ปวันวิทย์/จัดทำ๑ ตุลาคม๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒๐๗ ง/หน้า ๒๕/๒๘ สิงหาคม ๒๕๖๑
ประกาศกระทรวงอุตสาหกรรมฉบับที่ 3698 (พ.ศ. 2550)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมกรดไฮโดรคลอริกสําหรับใช้ในอุตสาหกรรม - การหาค่าความเข้มข้นของกรดไฮโดรคลอริกโดยการวัดความหนาแน่น------------------------------------อื่นๆ - โดยที่เป็นการสมควรยกเลิกมาตรฐานผลิตภัณฑ์อุตสาหกรรมกรดไฮโดรคลอริกสําหรับใช้ในอุตสาหกรรม - การหาค่าความเข้มข้นของกรดไฮโดรคลอริก โดยการวัดความหนาแน่น มาตรฐานเลขที่ มอก. 1959 - 2543 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3240 (พ.ศ. 2547) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมกรดไฮโดรคลอริกสําหรับใช้ในอุตสาหกรรม - การหาค่าความเข้มข้นของกรดไฮโดรคลอริกโดยการวัดความหนาแน่ ลงวันที่ 11 มีนาคม พ.ศ. 2547 ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 21 กุมภาพันธ์ พ.ศ. 2550 โฆสิต ปั้นเปี่ยมรัษฎ์รัฐมนตรีว่าการกระทรวงอุตสาหกรรม
คำพิพากษาศาลฎีกาที่ 64722หลักกฎหมาย: คำร้องอุทธรณ์คำสั่งศาลที่ยกคำขอดำเนินคดีอย่างคนอนาถาในชั้นฎีกานั้นต้องยื่นภายใน 7 วัน ตามประมวลกฎหมายวิธีพิจารณาความแพ่ง มาตรา 156 วรรคท้าย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 211/2511นายสุชาติ ทองม่วงโจทก์บริษัทโรงงานน้ำตาลธนบุรี จำกัดจำเลย ป.วิ.พ. ม. 256คำร้องอุทธรณ์คำสั่งศาลที่ยกคำขอดำเนินคดีอย่างคนอนาถาในชั้นฎีกานั้นต้องยื่นภายใน 7 วัน ตามประมวลกฎหมายวิธีพิจารณาความแพ่ง มาตรา 156 วรรคท้าย(โพยม เลขยานนท์-ศริ มลิลา-เฉลิม ทัตภิรมย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 211/2511นายสุชาติ ทองม่วงโจทก์บริษัทโรงงานน้ำตาลธนบุรี จำกัดจำเลย ป.วิ.พ. ม. 256คำร้องอุทธรณ์คำสั่งศาลที่ยกคำขอดำเนินคดีอย่างคนอนาถาในชั้นฎีกานั้นต้องยื่นภายใน 7 วัน ตามประมวลกฎหมายวิธีพิจารณาความแพ่ง มาตรา 156 วรรคท้าย(โพยม เลขยานนท์-ศริ มลิลา-เฉลิม ทัตภิรมย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ